《川曲通诸海》
宋代·林希逸

直道行今古，渊源妙莫穷。百川虽若曲，大海必皆通。

酬酢几千虽，周流共一中。问津非断港，无水不归东。

洙泗源尤正，河汾派亦同。纵横嗟末学，滥说未为雄。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。